64. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ ΕΠΙ ΠΡΟΓΡΑΜΜΑΤΙΣΜΟΥ ΚΑΙ ΚΥΒΕΡΝΗΤΙΚΗΣ ΠΟΛΙΤΙΚΗΣ, ΕΣΩΤΕΡΙΚΩΝ ΚΑΙ ΔΗΜ. ΕΡΓΩΝ Αριθ. Α2β/01/72/Φ.Ν. 82 της 12/17  Σεπτ. 1973 (ΦΕΚ Β΄ 1060) Περί της διαδικασίας εγκρίσεως του κατά την έναρξιν ισχύος του Ν.Δ. 1262/72 εκπονουμένου Ρυθμιστικού Σχεδίου περιοχής Μείζονος Πρωτευούσης. Έχοντες υπ’ όψει: 1)Τας διατάξεις α)του άρθρ. 17 του Ν.Δ. 1262/72 «περί Ρυθμιστικών Σχεδίων αστικών περιοχών», β)των άρθρ. 29 και 31 της υπ’ αριθ. 11020/1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής πολιτικής» (ΦΕΚ 465/1972 τευχ. Β΄) και γ)της υπ΄αριθ. 11300/Δ/5.7.1972 αποφάσεως του Πρωθυπουργού «περί προσδιορισμού των αρμοδιοτήτων του παρά τω Υπουργείω προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.» (ΦΕΚ 473/1972 τευχ. Β΄), αποφασίζομεν: Άρθρ.1.-1.Η διαδικασία εγκρίσεως του, κατά την έναρξιν ισχύος του Ν.Δ. 1262/72 «περί Ρυθμιστικών Σχεδίων αστικών περιοχών», υπό της αρμοδίας υπηρεσίας του Υπουργείου Δημ. Έργων, εκπονουμένου Ρυθμιστικού σχεδίου της περιοχής Μείζονος Πρωτευούσης καθορίζεται υπό των διατάξεων της παρούσης. 2.Η έγκρισις του Ρυθμιστικού τούτου Σχεδίου γίνεται δια Προεδρικού Δ/τος εκδιδομένου προτάσει των κατά την παρ. 13 του άρθρ. 7 του Ν.Δ. 1262/72 Υπουργών. Άρθρ.2.-1.Η μελέτη Ρυθμιστικού Σχεδίου περιοχής Μείζονος Πρωτευούσης άμα τη υπό της υπηρεσίας καταρτίσει της αποστέλλεται εις τους Δήμους και Κοινότητας της περιοχής αυτού, μερίμνη των οποίων εκτίθεται εις τα οικεία δημοτικά και κοινοτικά καταστήματα. Σχετική ανακοίνωσις δημοσιεύεται, μερίμνη της εκπονησάσης την μελέτην υπηρεσίας, εις δύο ημερησίας εφημερίδας και εις δύο αλλεπαλλήλους εκδόσεις τούτων. Η εις τα δημοτικά ή κοινοτικά καταστήματα έκθεσις διαρκεί τουλάχιστον επί τριάκοντα ημέρας μετά την τελευταίαν των ανωτέρω δημοσιεύσεων. 2.Εντός ανατρεπτικής προθεσμίας τεσσαράκοντα πέντε ημερών από της τελευταίας των κατά την προηγουμένην παράγραφον δημοσιεύσεων δύναται να υποβληθούν εγγράφως εις την συντάξασαν το Ρυθμιστικόν Σχέδιον υπηρεσίαν, υπό δημοσίων υπηρεσιών, οργανισμών τοπικής αυτοδιοικήσεως, νομικών προσώπων δημοσίου δικαίου και οργανισμών κοινής ωφελείας παρατηρήσεις, αναγόμεναι εις τας υπό του Ρυθμιστικού Σχεδίου καθοριζομένας αρχάς. Η εκπονήσασα την μελέτην υπηρεσία επεξεργάζεται τας παρατηρήσεις, προβαίνουσα εις αναλόγους προτάσεις. Σχέδια Πόλεων 23.Δ.α.64-65 Άρθρ.3.-Επί της μελέτης του Ρυθμιστικού Σχεδίου περιοχής Μείζονος Πρωτευούσης και των τυχόν επί ταύτης κατά το προηγούμενον άρθρον παρατηρήσεων αποφασίζει το Υπουργικόν Συμβούλιον εν συνεχεία της υπό τούτου γενομένης εγκρίσεως της πρώτης φάσεως και των γενικών αρχών της μελέτης ταύτης. Η παρούσα δημοσιευθήτω δια της εφημερίδος της Κυβερνήσεως. 